open-index/open-wikipedia-markdown huggingface dataset:
Arthur Rimbaud

thumb|150px|Rimbaud kijana

**Jean Nicolas Arthur Rimbaud** (20 Oktoba 1854 - 10 Novemba 1891) alikuwa mshairi kutoka nchini Ufaransa. Alizaliwa kama mtoto wa mwanjeshi huko Charleville katika kaskazini-mashariki ya Ufaransa. Wakati wa vita ya Ujerumani dhidi ya Ufaransa ya 1870/71 alijitolea kuwa mwanajeshi akiwa na umri mdogo wa miaka 16 tu. Wakati uke aklianza kuandika mashairi yaliyohusu mwanzoni alichoona vitani.

Wakati ule alijitambua kuwa alivutiwa na jinsia ya kiume aka na uhusiano wa kipenzi na mshairi Paul Verlaine mkubwa wake.
thumb|250px|Rimbaud (wa pili kutoka kushoto) na Verlaine (mtu wa kushoto) kwenye mkutano wa washairi mwaka 1872
Kati ya 1873 hadi 1873 alitoa vitabu 2 vya mashairi lakini alipofikia miaka 21 aliacha kuandika akaanza kuzunguka duniani. Alikaa miaka mingi Afrika ya Kaskazini na kwenye nchi kando la Bahari ya Shamu kama vile Yemen na Uhabeshi. Alifanya biashara ya kahawa, dhahabu, meno ya tembo na silaha. Kwa muda wa miaka saba alikaa mjini Harar alipokuwa rafiki wa gavana Ras Makonnen baba waHaile Selassie aliyekuwa baadaye Negus wa Uhabeshi.

1891 aligonjeka goti akaona vema kurudi Ufaransa kwa tiba; mguu wake ulikatwa na madaktari lakini sababu ya ugonjwa ilikuwa kansa ya mfupa akafa tar. 10 Novemba 1891 mjini Marseille akiwa na umri wa miaka 37.

* THE QUIET LIFE A collection of photos and drawings of Arthur RİMBAUD Edited by Beyaz Arif AKBAS Yalnizgoz BOOKS/Edirne 2011 USA ISBN-13: 9781468018011 

Jamii:Washairi wa Ufaransa
Genesis

[thumb|250px|Genesis, [Italia 1982]]
*Kwa "Genesis" kama kitabu cha Biblia tazama Mwanzo (Biblia)*

*Kwa "Genesis" kama kisa cha mfululizo wa TV wa Heroes, basi nenda hapa*

**Genesis** ni bendi ya muziki aina ya rock kutoka Uingereza iliyoanzishwa mwaka 1968. Iliundwa na 
Peter Gabriel (mwimbaji), Anthony Phillips (gitaa), Mike Rutherford (besi na gitaa), Tony Banks (kinanda) na Chris Stewart (ngoma).

## Wanachama 
* Tony Banks (kinanda): 1968-leo
* Mike Rutherford (besi na gitaa): 1968-leo
* Peter Gabriel (mwimbaji): 1968-1975
* Anthony Phillips (gitaa): 1968-1970
* Chris Stewart (ngoma): 1968
* Jonathan Silver (ngoma): 1969
* John Mayhew (ngoma): 1970
* Phil Collins (ngoma na mwimbaji): 1971-leo
* Steve Hackett (gitaa): 1971-1977
* Ray Wilson (mwimbaji): 1996-1998

## Albamu 
[thumb|right|[Peter Gabriel, Oslo 1978]]
* 1969 *From Genesis to Revelation* (pia *In the Beginning*, pia *Where the Sour Turns to Sweet*, pia *The Silent Sun*)
* 1970 *Trespass*
* 1971 *Nursery Cryme*
* 1972 *Foxtrot* 
* 1973 *Selling England by the Pound* 
* 1974 *The Lamb Lies Down on Broadway* 
* 1976 *A Trick of the Tail* 
* 1976 *Wind and Wuthering* 
* 1977 *Seconds Out*
* 1978 *And Then There Were Three* 
* 1980 *Duke* 
* 1981 *Abacab*
* 1983 *Genesis*
* 1986 *Invisible Touch*
* 1991 ''We Can't Dance*
* 1997 *Calling All Stations''

Jamii:Bendi za muziki wa Uingereza
Shota Rustaveli

thumb|*Shota Rustaveli* - picha kwenye ukuta wa kanisa alikozikwa
**Shota Rustaveli** (1172 - 1216) alikuwa mshairi nchini Georgia wakati wa karne ya 12. Hutazamwa kama mwanzilishi wa fasihi ya Kigeorgia isiyo ya kidini. 

Utenzi wake unaojulikana zaidi ni "Shujaa anayevaa ngozi ya chui"; ni utenzi wenye beti 1,550 uliosimuliwa tangu siku za mshairi mwenyewe na Wageorgia wakiwa na sherehe au sikukuu.

## Maisha 
Hakuna uhakika juu ya maisha yake lakini habari za kale kutoka Georgia zasema kwamba alipata elimu nzuri nchini Georgia na baadaye Ugiriki yaani katika Milki ya Bizanti. Anaaminiwa alikuwa waziri wa malkia wa Georgia hata mpenzi wake alipaswa kuondoka nchini wakati malkia alipoolewa akahamia Yerusalemu. Huko alijitolea kupamba na kutengeneza monasteri ya Msalaba Mtakatifu mjini Yerusalemu alikozikwa. Uchoraji wa ukutani unamkumbuka hadi leo.

## Kazi yake 
thumb|Ukurasa wa utenzi wake
"Shujaa anayevaa ngozi ya chui" imetafsiriwa katika lugha nyingi. Ilichapishwa mara ya kwanza mjini Tbilisi mwaka 1712. 

## Viungo vya nje 
* The Man in the Panther's Skin: full text of M. Wardrop's English translation.
* Shota Rustaveli. "The Knight in the Panther's Skin" (Fragments in English). 
* Illustrations by Sergo Kobuladze.
* "Shota Rustaveli. "Der Ritter im Tigerfell" (In German). 
* Shota Rustaveli Institute of Georgian Literature of the Georgian Academy of Sciences. 

Jamii:Waliozaliwa 1172
Jamii:Waliofariki 1216
Jamii:Washairi wa Georgia
Kaini

wa karne ya 15 kutoka kitabu cha Ujerumani *Speculum Humanae Salvationis*.]]
**Kaini** kadiri ya Biblia ni jina la binadamu wa kwanza kuzaliwa na kuua.

## Katika kitabu cha Mwanzo
Kadiri ya kitabu cha Mwanzo (Biblia) katika Agano la Kale wana wawili wa kwanza wa Adamu na Hawa, majina yao Kaini na Habili, walitunza imani yao kwa Mungu wakamtolea sadaka. 

Habili aliitoa katika wanyama bora wa kundi lake, akiwa na hali ya unyenyekevu na imani, naye Mungu akampokea. 

Tabia ya Kaini ilikuwa ya kiburi, bila ya kumcha Mungu, kwa hiyo Mungu alimkataa (4:1-5; taz. Ebr 11:4; 1 Yoh 3:12). 

Tabia na maisha ya watoaji wa sadaka ina maana kuliko vitu wanavyovitoa, kwa hiyo Mungu alimwambia Kaini kuwa, akitaka Mungu ampokee, angepaswa kushinda dhambi iliyokuwa ikitaka kumwangamiza. Dhambi hiyo ilikuwa kama mnyama wa mwitu ajikunjaye na kuotea mlangoni, ili aweze kumshambulia mtu akitoka nje (4:6-7).

Kaini hakushinda dhambi yake, na katika hasira ya wivu alimwua Habili. Tendo lake la kutwaa uzima wa ndugu yake lilidai kisasi kwa Mungu aliyetoa uhai ule. Kwa hiyo Mungu alimfukuza Kaini aende mbali na mahali walipoishi watu wengine. 

Ingawa Kaini alidumu katika hali ya kutotubu, Mungu katika huruma yake kubwa alimlinda asiuawe kwa kisasi (4:8-16).

### Maendeleo ya dhambi baada yake
Baadaye historia ya wokovu inaonyesha kulikuwa na maendeleo ya ufugaji wa kondoo na ng'ombe, pia kulikuwa na maendeleo ya ufundi na utamaduni, lakini kwa upande wa maadili watu walizidi kuwa waovu.

Lameki, licha ya kumwua kijana kwa ajili ya kumwumiza kidogo, alitunga wimbo uliotukuza ukatili wake. Kaini alikuwa afadhali kidogo. Alitafuta na alipata kinga fulani ya Mungu, asije akauawa kwa kisasi, lakini Lameki hakujali jambo lo lote, akatisha sana, mtu asije akathubutu kumdhuru (4:19-24).

Baada ya mambo hayo, wazao wa Kaini hawaonekani tena katika habari za Biblia. Kuanzia hapo masimulizi yanaendelea na habari za wazao wa mwana mwingine wa Adamu, Sethi, kwa sababu walikuwa wale walioendelea kumwabudu Mungu (25-26). 

Adamu na Hawa walizaa watoto wengi, wa kiume na wa kike (taz. 5:4), kwa sababu sehemu ya wajibu wao ilikuwa kusaidia kujaza dunia (taz. 1:28). Katika muda wa miaka mingi makabila mbali mbali ya watu yalipatikana, na watu wale walifanya makao yao mahali tofauti.

Lakini Biblia inashughulika na historia inayoendelea na sehemu ndogo tu ya wanadamu wote, yaani wale waliotokana na watoto wa Shemu, ambao Waebrania walikuwa wametokana nao. 

## Tanbihi
## Marejeo
* 

* 

* 

* 

## Marejeo mengine
* 

* 

## Viungo vya nje 
* King James Version
* Story of Cain and Abel in ''Sura The Table (Al Ma'ida)'' 
*Qaheen / Cain and Hevel / Abel
* Parallel voweled Hebrew and King James Version 
* Rashi on Genesis, Chapter 4, by Rashi
* Baudelaire's poem in French with English translations underneath
Waraka wa pili wa Yohane

**Waraka wa pili wa Yohane** ni kitabu kifupi kuliko vyote 27 vya Agano Jipya katika Biblia ya Kikristo.

Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

## Mwandishi 
Kuanzia karne ya 5 mapokeo yamemtaja Mtume Yohane kuwa mwandishi wa barua hii, kwa sababu yaliyomo, misamiati na mtindo wa mawazo vinalingana na vile vya Waraka wa kwanza wa Yohane. Lakini barua yenyewe inamtaja tu "mzee" kuwa mwandishi wake.

## Mahali na muda wa uandishi 
Sawa na maandishi mengine ya jumuia za Yohane, barua hiyo inafikiriwa kuandikwa mwishoni mwa karne ya 1 huko Efeso ili kuangalisha dhidi ya wazushi. Katika barua hii linaonekana kwa mara ya kwanza jina la "Mpingakristo".

## Walengwa 
Walengwa ni Wakristo wa Kanisa linaloitwa "Bibi mteule".

## Marejeo
*Robert Dabney, "The Doctrinal Various Readings of the New Testament Greek", 1894: p. 32.

## Kiungo cha nje 
* http://www.intratext.com/IXT/SWA0013/_INDEX.HTM Agano Jipya kwa lugha ya Kiswahili

Jamii:Vitabu vya Agano Jipya
Jamii:Mtume Yohane
Waraka wa tatu wa Yohane

**Waraka wa tatu wa Yohane** ni kimojawapo kati ya vitabu 27 vya Agano Jipya katika Biblia ya Kikristo.

Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

## Mwandishi 
Kuhusu mwandishi wa barua hiyo lilichelewa kutajwa jina la Mtume Yohane kutokana na yaliyomo na mtindo wa uandishi wake.

Kama mwandishi si yeye, ni mmoja wa wanafunzi wake aliyeandikwa mwishoni mwa karne ya 1 huko Efeso.

## Mlengwa 
Mlengwa ni *Gaio*, anayedhaniwa kuwa kiongozi mmojawapo wa jumuia fulani kati ya zile zilizomtegemea Yohane.

## Viungo vya nje 
### Tafsiri ya Kiswahili
* http://www.intratext.com/IXT/SWA0013/_INDEX.HTM Agano Jipya kwa lugha ya Kiswahili

### Ufafanuzi
* The Second General Epistle of John from Kretzmann's Popular Commentary of the Bible
* An Exegesis of 2 John 7–11 by Mark A. Paustian 

Jamii:Vitabu vya Agano Jipya
Jamii:Mtume Yohane
Waraka kwa Tito

**Barua kwa Tito** ni kimojawapo kati ya vitabu 27 vya Agano Jipya katika Biblia ya Kikristo.

Pamoja na barua mbili kwa Timotheo inaunda kundi la Nyaraka za Kichungaji. Mada za hizo zote ni mafundisho sahihi ya imani na uadilifu wa matendo yanayofuatana nayo.

Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

## Mwandishi 
Mwandishi wake ni Mtume Paulo mwishoni mwa maisha yake. 

## Mlengwa 
Mlengwa ni mmojawapo wa wanafunzi wake, ambao aliwashirikisha mamlaka yake wakawa waandamizi wake kama maaskofu wa kwanza. 

Awali Tito alikuwa Mpagani (Wagalatia 2:1-3, 2 Wakorintho 8:23).

## Viungo vya nje 
### Tafsiri ya Kiswahili
* http://www.intratext.com/IXT/SWA0013/_INDEX.HTM Agano Jipya kwa lugha ya Kiswahili

### Ufafanuzi
* An Exegesis of Titus Chapter Two by David Moore 
* Chapter Three Exegesis by Snowden G. Sims 


Jamii:Mtume Paulo
Waraka wa kwanza kwa Timotheo

**Barua ya kwanza kwa Timotheo** ni kimojawapo kati ya vitabu 27 vya Agano Jipya katika Biblia ya Kikristo.

Pamoja na ile ya pili aliyomuandikia na ile kwa Tito inaunda kundi la Nyaraka za Kichungaji.

Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

## Mazingira 
Barua hii iliandikwa na Mtume Paulo baada ya kifungo chake cha kwanza mjini Roma labda akiwa Makedonia ili kumpa mwanafunzi wake mpenzi Timotheo mashauri na maelekezo kwa kazi yake aliyomshirikisha.

## Viungo vya nje 
### Tafsiri ya Kiswahili
* http://www.intratext.com/IXT/SWA0013/_INDEX.HTM Agano Jipya kwa lugha ya Kiswahili

### Vingine
* First Timothy texts and resources


Jamii:Mtume Paulo
Lucy Liu

**Lucy Alexis Liu** (amezaliwa 2 Desemba 1968) ni mshindi wa Tuzo ya Emmy kama mwigizaji bora filamu wa Marekani. Lucy alianza kujipataia umaarufu ni baada ya kucheza katika mfululizo wa kipindi cha televisheni cha *Ally McBeal* (1998–2002)  na pia kuonekana katika baadhi ya filamu maarufu kama vile *Chicago*,  *Kill Bill* na Charlie's Angels.

## Wasifu 
### Maisha ya awali 
Alizaliwa na kukua akiwa na kaka yake, Alex Liu, mjini Jackson Heights, Queens, New York na wahamiaji wa Kichina. Liu alisema kwamba yeye alilelewa na kukulia katika maisha ya maliwazo ya majirani. Baba yake, Tom, alikuwa mhandisi wa kujitegemea na mama yake, Cecilia, ni mwanabiokemia mjini Taiwan, lakini walizotoa sadaka kazi hizo na badala yake wakaelekea nchini Marekani. 

Baada ya wazazi wa wake kutalikana, Liu ikamlazimu kutafuta muda wa kuweza kujipatia elimu. Alisoma katika shule ya  Joseph Pulitzer Middle School (I.S.145) na kuja kumaliza katika shule ya mjini New York   Stuyvesant High School kunako mwaka wa 1986. Baada ya hapo akaelekea zake kujiunga na masomo ya chuo kikuu cha New York kwa mwaka mmoja, kabla ya kuhamishwa katika chuo kikuu cha Michigan ambapo alimaliza elimu yake na kupata digrii ya sayansi na lugha za Kiasia na tamaduni zake.

## Televisheni 
* *Beverly Hills, 90210* - Msimu 2, Sehemu ya 6 - "Pass, Not Pass" (1991)
* *L.A. Law* - Msimu 8, Sehemu ya 4 - "Foreign Co-respondent" (1993)
* *Hotel Malibu* - Msimu 1, Sehemu ya 2 - "Do Not Disturb" (1994)
* *Coach* - Msimu 7, Sehemu ya 2 - "It Should Happen to You" (1994)
* *Coach* - Msimu 7, Sehemu ya 11 - "Out of Control" (1994)
* *Home Improvement* - Msimu 4, Sehemu ya 16 - "Bachelor of the Year" (1995)
* *Hercules: The Legendary Journeys* - Msimu 1, Sehemu ya 8 - "The March to Freedom" (1995)
* *ER* - Msimu 2, Sehemu ya 3 - "Do One, Teach One, Kill One" (1995)
* *ER* - Msimu 2, Sehemu ya 4 - "What Life?" (1995)
* *ER* - Msimu 2, Sehemu ya 5 - "And Baby Makes Two" (1995)
* *Nash Bridges* - Msimu 1, Sehemu ya 1 - "Genesis" (1996)
* *The X-Files* - Msimu 3, Sehemu ya 19 - "Hell Money" (1996)
* *High Incident* - Msimu 1, Sehemu ya 6 - "Father Knows Best" (1996)
* *High Incident* - Msimu 1, Sehemu ya 7 - "Follow the Leader" (1996)
* *NYPD Blue* - Msimu 4, Sehemu ya 17 - "A Wrenching Experience" (1997)
* *Ally McBeal* - Msimu 2-5 (regular) (1998–2002)
* *Sex and the City* - Msimu 4, Sehemu ya 11 - "Coulda, Woulda, Shoulda" (2001)
* *Joey* - Msimu 1, Several Sehemu yas (2004-2005)
* *Ugly Betty* - Msimu 1, Sehemu ya 16 - "Derailed" (2007)
* *Ugly Betty* - Msimu 1, Sehemu ya 17 - "Icing on the Cake" (2007)
* *Traffic: An MTV EXIT Special* - Host of an MTV documentary to raise awareness about human trafficking in Asia (2007)
* "Cashmere Mafia"
* "The Simpsons"
*Futurama Msimu 3, Sehemu ya 15, Starring as herself (and robot copies of herself)

## Filamu 
## Marejeo 
## Viungo vya nje 
* 
* 

Jamii:Waliozaliwa 1968
Jamii:Waigizaji filamu wa Marekani
Jamii:Watu walio hai
Jamii:Watu kutoka New York
Waraka wa pili kwa Timotheo

**Barua ya pili kwa Timotheo** ni kimojawapo kati ya vitabu 27 vya Agano Jipya katika Biblia ya Kikristo. Ni moja ya kundi la Nyaraka za Kichungaji.

Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

Mwandishi ni Mtume Paulo akiwa kifungoni Roma kwa mara ya mwisho, muda mfupi kabla ya kukatwa kichwa wakati wa dhuluma (64-67 B.K.) ya Kaisari Nero dhidi ya Wakristo.

Maneno yake ya buriani yanaonyesha tumaini lake ambalo alikabili hicho kifodini. 

## Viungo vya nje 
### Tafsiri ya Kiswahili
* http://www.intratext.com/IXT/SWA0013/_INDEX.HTM Agano Jipya kwa lugha ya Kiswahili

### Vingine
* Second Timothy by E.H. Wendland 
* EarlyChristianWritings.com discussion of 2 Timothy
* EarlyChristianWritings.com further discussion of the Pastorals (on the 1 Timothy page)


Jamii:Mtume Paulo
Lil Wayne

**Dwayne Michael Carter, Jr.** (anafahamika zaidi kwa jina lake la kisanii kama **Lil Wayne**; amezaliwa 27 Septemba 1982) ni mshindi wa Tuzo za Grammy - akiwa kama rapa wa muziki wa hip hop bora kutoka nchini Marekani. 

Alijiunga na studio ya Cash Money Records akiwa bado yungali bwana mdogo na akabahatika kufanya rekodi kadhaa katika studio hiyo. Wayne alikuwa mmoja kati ya waliokuwa wanachama wa kikundi cha muziki wa rap cha Hot Boys.

## Waasifu 
### Maisha ya awali 
Alizaliwa kama Dwayne Michael Carter, Jr. na kukulia mjini Hollygrove karibu kidogo na mji wa New Orleans, Louisiana. Akiwa na umri wa miaka kumi na moja, akakutana na Bryan Williams, rapa na ndiyo mmiliki wa studio ya Cash Money Records.

Baada ya makutano hayo, Wayne akarekodi rap flani ya michano katika studio hiyo ya Williams kwa kutumia chombo maalum cha kuweza kukujibu wakati unachana. Na kwa bahati nzuri michano hiyo ilimwacha hoi mmiliki huyo wa studio na kuthubutu hata kumwingiza Wayne katika studio yake.

Wayne pia ana mtoto wa kike mmoja aitwaye Reginae Carter, aliyezaliana na Antonia "Toya" Johnson, mpenzi wake wa kitambo toka shule. Wawili hao walikuja kuoana wakati wa Siku Kuu ya Wapendanao ya mwaka wa 2004, lakini walikuja kutalikiana mnamo mwaka wa 2006.

## Muziki 
### Albamu za Lil Wayne 
* 1999: *Tha Block Is Hot*
* 2000: *Lights Out*
* 2002: *500 Degreez*
* 2004: *Tha Carter*
* 2005: *Tha Carter II*
* 2008: *Tha Carter III*

;EP albums

* 2007: *The Leak*

## Filamu 
* *Baller Blockin* (2000)
* ''Who's Your Caddy?* (2007)
* *Fast and Furious* (2009) (inakuja)
* *The Boondocks* in the "Invasion of the Katrinians" sehemu ya  (2007)
* "Access Granted" (2007) 
* *Hurricane Season* (inakuja)
* *Lil Wayne Documentary'' (2009) (inakuja)

## Marejeo 
## Viungo vya nje 
* 
* 
* Cash Money Records

Jamii:Waliozaliwa 1982
Jamii:Wanamuziki wa Marekani
Jamii:Wanamuziki wa hip hop
Jamii:Watu walio hai
Jamii:Washindi wa Tuzo za Grammy
T.I.

**Clifford Joseph Harris Jr.** (amezaliwa tar. 25 Septemba 1980) ni rapa wa muziki a hip hop, mwigizaji, mtunzi wa nyimbo, mtayarishaji wa muziki na mmiliki wa studio ya Grand Hustle Records. Anafahamika zaidi kwa jina lake la kisanii kama T.I. pia humwita T.I.P.

## Wasifu 
### Maisha ya awali 
T.I. ni rapa Mwafrika-Mwamerika kutoka mitaa ya Westside Bankhead Zone 1 Kusini mwa Marekani. Jina lake halisi la kisanii ni T.I.P., linatokana jina lake la utani wakati wa udogo wake "Tip", ambalo alipewa na babu yake.

Kuvuma kwake kwa, kulipelekea washabiki wake kulichukua jina lake "poa poa", ikamlazimu kulibadilisha na kuliita "T.I.P". Pindi alipotia saini mkataba na studio ya Arista Records inayosaidiwa na studio ya LaFace Records mnamo 2001, akalifupisha jina lake na kuliita T.I. kwa heshima na taazima ya mwanamuziki mwezake aitwaye Q-Tip.

Pia anafahamika kwa mtindo wake wa kutembea na  "Rababendi" na kujitangazia kuwa yeye ndiyo "Mfalme wa Kusini" (ambapo imeleta matatizo mengi ya hapa na pale na baadhi ya marapa wengine waishio kusini humo). T.I. ana watoto watano. Majina yao ni Messiah Ya'Majesty Harris, Domani Uriah Harris, Deyjah Harris, Clifford Joseph "King" Harris III, na Major Harris.

## Muziki 
### Albamu zake 
* 2001: ''I'm Serious*
* 2003: *Trap Muzik*
* 2004: *Urban Legend*
* 2006: *King*
* 2007: *T.I. vs. T.I.P.*
* 2008: *Paper Trail*

## Filamu 
### Televisheni 
* 2005: *The O.C.]]*, T.I.
* 2006: *The Fuse*, T.I. akiwa na Timothy Hodge na Erica Newell
* 2005: *Punk'd*, T.I.
* 2008: *Entourage*

### Filamu za kawaida 
* 2006: *ATL*, Rashad Swann
* 2007: *American Gangster*, Stevie Lucas
* 2008: *Once Was Lost*, Slam
* 2008: *For Sale*
* 2009: *Fast and Furious'', Troy

## Marejeo 
## Viungo vya nje 
* T.I. official site 
* 
* 
* 

Jamii:Waliozaliwa 1980
Jamii:Wanamuziki wa Marekani
Jamii:Watayarishaji muziki wa Marekani
Jamii:Waigizaji filamu wa Marekani
Jamii:Wanamuziki wa hip hop
Jamii:Watu walio hai
Pamoja Nawe

**Pamoja Nawe** ni wimbo wa Soprano akimshirikisha D-Knob. Wimbo ulitolewa mnamo tarehe 12 Aprili ya mwaka wa 2008. Wimbo ulitayarishwa na kurekodiwa na studio ya Next Level Records, iliyochini ya matayarishaji Maneke. Wimbo unatoka katika albamu ya Akikusimulia.

## Tazama pia
* Kitu Gani
* We Takin Over
* With You
* 21 Questions

## Viungo vya nje
Birdman

**Bryan "Baby" Williams** (amezaliwa tar. 15 Februari 1969)  ni rapa, mtayarishaji na mc kutoka nchini Marekani. Anafahamika zaidi kwa jina la "Baby".

Mnamo mwaka 1991, Baby na kaka yake mkubwa - Ronald "Slim" Williams walianzisha studio ya muziki wa hip-hop maarufu kama Cash Money Records. Hapo awali alikuwa akitumuia jina la B-32 (Baby With The 32 Golds) na akatumia jina hilohilo kwa kutoa albamu yake ya kwanza ilioyokwendakwa jina la *I Need a Bag of Dope* kunako mwaka wa 1993.

Miaka ya usoni, akiwa bado anatumia jina la "Baby", Williams alirekodi albamu kadhaa akiwa na mtayrishaji wa muziki huo Bw. Mannie Fresh kama kundi la Big Tymers na kufanya kazi kama studio yake binafsi na kazi alkadharika.

Kunako tarehe 11 Desemba ya mwaka wa 2007, Williams ametoa albamu yake iitwayo 5 Star Stunna.

Mnamo mwezi wa Novemba 2007, Williams alitiwa mbaroni kwa kosa la kukutanika na fulushi la  bangi. Aliachia huru kwa faini ya Dola za Kimarekani zipatazo 1,500.

## Muziki 
### Albamu zake 
* 1993: *I Need a Bag of Dope*
* 2002: *Birdman*
* 2005: *Fast Money*
* 2007: *5 Star Stunna*

### Za ushirika 
* 1998: *How You Luv That* (with Big Tymers)
* 1998: *How You Luv That Vol. 2* (akiwa na Big Tymers)
* 1999: *Guerrilla Warfare* (Hot Boys na Big Tymers)
* 2000: *I Got That Work* (akiwa na Big Tymers)
* 2002: *Hood Rich* (akiwa na Big Tymers)
* 2003: *Big Money Heavyweight* (akiwa na Big Tymers)
* 2006: *Like Father, Like Son* (akiwa na Lil Wayne)
* 2008: *Bald Eagles Fly High* (akiwa na Rick Ross)

## Filamu 
* 2000: Baller Blockin

## Marejeo 
## Viungo vya nje 
* Birdman +15 more arrested in TN 11-27-07 
* Birdman's official website 
* Birdman's official MySpace page
* Cash Money Records official website
* Salon.com article, "Can Lil Wayne save hip-hop?" 

Jamii:Wanamuziki wa Marekani
Jamii:Waliozaliwa 1969
Jamii:Watayarishaji muziki wa Marekani
Jamii:Wanamuziki wa hip hop
Jamii:Watu walio hai
Valery Nahayo

**Valery Twite Nahayo** (amezaliwa mjini Bujumbura, 15 Aprili 1984) ni mchezaji wa mpira wa miguu wa kulipwa kutoka Burundi.

Kwa sasa anaichezea klabu ya Kaizer Chiefs katika Ligi Kuu ya Afrika Kusini kama mlinzi. Ndiye kapteni wa timu ya Taifa ya Burundi.

Timu yake ya kwanza kabisa inaitwa Atomic F.C na Muzinga F.C mjini Bujumbura, baada ya hapo alipata fursa ya kujiunga na klabu ya Afrika Kusini ya Jomo Cosmos mwaka 2004. Mwaka 2008 aliweka saini katika klabu huko huko Afrika Kusini. Klabu hiyo ya Kaizer Chiefs ni mashuhuri sana huko Afrika Kusini na barani Afrika kwa ujumla.

Mechi yake ya kwanza kabisa kwa Kaizer Chiefs ilikuwa dhidi ya Manchester United tarehe 19 mwezi wa 7 mwaka 2008 na alionekana kuwa ni mchezaji mzuri kutokana na maneno aliyoyasema kocha wa Kaizer Muhsin Ertuğral, lakini alibadilishwa dakika 85 baada ya kujeruhiwa, na mechi hiyo ilikwisha sare 1:1.

## Viungo vya nje
* www.national-football-teams.comMchezaji huyu katika National Football Teams
* www.jomocosmos.co.za Mchezaji huyu katika klabu yake ya awali

Jamii:Waliozaliwa 1984
Jamii:Wachezaji mpira wa Burundi
Jamii:Wachezaji Mpira wa Afrika ya Mashariki
Cash Money Records

thumb|nembo ya Cash Money Records

**Cash Money Records** ni studio ya kurekodia muziki wa hip hop kutoka nchini Marekani. Studio ilianzishwa mnamo mwaka wa 1991, ikiwa chini ya ndugu wawili - Bryan "Baby" Williams na Ronald "Slim" Williams. 
## Historia
## Filamu
**Baller Blockin* (2000) - uharifu/mapigano filamu imechezwa na  Lil Wayne, Juvenile, B.G., Turk na Williams.
## Wasanii
* All Star Cashville Prince
* B.G. (alikuwepo sasa hivi hayupo)
* Birdman
* Glasses Malone
* Juvenile (alikuwepo sasa hivi hayupo)
* Lil Wayne
* Mack 10
* Mannie Fresh (alikuwepo sasa hivi hayupo)
* Pastor Troy
* Stacks
* Turk
* Yo Gotti
* Young Buck (alikuwepo sasa hivi hayupo)
## Marejeo
## Vingo vya nje
*Cash Money Records
Kisilesia

**Kisilesia** (kwa Kisilesia: *ślůnsko godka*, *ślůnski*, pia huitwa *pů našymu*) ni lugha izungumzwayo na watu wa mkowa wa Upper Silesia nchini Polandi, lakini pia kinazungumzwa katika nchi ya Ucheki na Ujerumani. Mnamo mwaka wa 2011, imetangazwa kuwa takriban 509,000 Kisilesia kuwa kama lugha yao fasaha.

Kisilesia kina husiana kwa karibu sana na lugha ya Kipolandi, na ndiyomaana kinafikiriwa na wanasiimu wengi kuwa kina lafudhi ya Kipolandi.
### Herufi za Kisilesia 
Hakuna herufi moja tu ya Kisilesia. Wazungumzaji wa Kisilesia hutumia kuandika kilugha hiki kwa kufuata taratibu za uandikaji wa Kipolandi. Mnamo mwaka wa 2006 imegunduliwa herufi mpya za Kisilesia, ipo katika misingi ya Kisilesia tu (kuna misingi ipatayo 10). Kina tumika sana katika mtandao wa Internet, kama vile jinsi kinavyotumika katika Wikipedia ya Kisilesia.

Aa Bb Cc Ćć Čč Dd Ee Ff Gg Hh Ii Jj Kk Ll Mm Nn Ńń Oo Pp Rr Řř Ss Śś Šš Tt Uu Ůů Ww Yy Zz Źź Žž

Na baadhi ya herufi za ziada: Ch Dz Dź Dž.

## Marejeo 
### Viungo vya nje 
*Habari kwa lugha ya Kisilesia
*Pů našymu – djalykt ślůnski kodyfikowůny 
*makala za OLAC kuhusu Kisilesia
*lugha ya Kisilesia katika Glottolog
*http://www.ethnologue.com/language/szl

Jamii:Lugha za Polandi
Jamii:Lugha za Ucheki
Jamii:Lugha za Ujerumani
Jamii:Lugha za Kislavoni
Uwanja wa Ndege wa Tan Son Nhat

**Uwanja wa Ndege wa Tan Son Nhat** ni uwanja wa ndege wa kimataifa wa Mji wa Ho Chi Minh nchini Vietnam. Ni kati ya nyanja za ndege kubwa ikiwa na abiria zaidi ya milioni 11 wanaopita.

Jina kamili kwa Kivietnam ni **Sân bay quốc tế Tân Sơn Nhất** au kwa Kiingereza **Tan Son Nhat international Airport**. 

Ni kituo kikuu cha Vietnam Airlines.

Kiwanja cha ndege kipo kilomita 7 kusini kwa Saigon na safari kwa treni kutoka mjini ni dakika 20.

## Tanbihi 
Jamii:Viwanja vya ndege nchini Vietnam
Jamii:mji wa Ho Chi Minh
Make It Rain

**"Make It Rain"** ni wimbo pekee kutoka katika albamu ya Fat Joe ya Me, Myself & I. Wimbo umeshirikisha Lil Wayne, ambaye humu kaimba kiitikio tu (lakini pia ameshiriki kuimba katika remix yake). Wimbo umetayarishwa na mtayarishaji machachari - Scott Storch. Wimbo umebahatika kushika nafasi ya 13 katika chati za muziki wa hip hop kwa Billboard Hot 100. Wimbo pia umechukuliwa kuwa kama na athari za mtindo wa maisha ya msanii wa zamani wa muziki huo Bw. Pacman Jones.

## Video yake
Waliouza sura katika video hii ya make it rain alikuwa DJ Khaled, Cool na Dre, Scott Storch, Birdman, Diddy, Rick Ross, Oliver Coats, Triple C, Hennessi, na Young Money. Video iliongozwa na Bw. Roboto na VinCock na kutayarishwa na Nicole Acacio kwa kampuni ya utengenezaji wa filamu ya Robot Films.

## Chati
## Marejeo
## Viungo vya nje
Kitabu cha Tobiti

.]]
**Kitabu cha Tobiti** ni kimojawapo kati ya vitabu vya deuterokanoni vya Biblia ya Kikristo.

Nakala zilizopatikana katika mapango ya jumuia ya Waeseni huko Qumran zinaonyesha kuwa kitabu hicho kiliandikwa kwanza kwa Kiaramu miaka 200 KK hivi na kutafsiriwa mapema kwa Kigiriki katika Septuaginta.

Inaonekana kuwa tafsiri ya Kilatini maarufu kwa jina la Vulgata iliyofanywa na Jeromu inategemea andiko asili.

Kitabu hicho kilikubaliwa kama sehemu ya Biblia na mtaguso wa Hippo (393), mtaguso wa Carthago wa mwaka 397 na wa mwaka 419, halafu tena na Mtaguso wa Florence (1442) na Mtaguso wa Trento (1546). 

Lakini hakikubaliwi na Wayahudi katika Tanakh, wala na Waprotestanti wengi.
 
Hadithi hiyo inahusu familia ya kabila la Naftali la taifa la Israeli katika karne ya 7 KK, baada ya uhamisho uliosababishwa na Waashuru.

Lengo lake kuu ni kufundisha maadili bora ya Wayahudi 

Kama vitabu vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

## Tanbihi
Jamii:Vitabu vya Agano la Kale
Kitabu cha Yuditi

, *Yuditi na kichwa cha Oloferne*, 1508-1512, Cappella Sistina, Vatikano.]]
**Kitabu cha Yudith** ni kimojawapo kati ya vitabu vya deuterokanoni vya Biblia ya Kikristo.

Kimo katika Septuaginta na katika Agano la Kale la Kanisa Katoliki, la Waorthodoksi wengi na la baadhi ya Waprotestanti, lakini si katika Tanakh ya Uyahudi wala katika Biblia ya Waprotestanti. 

## Habari iliyomo
Hadithi hiyo, iliyoandikwa katika karne ya 1 KK inahusu wakati wa mfalme Nebukadreza II, na vita vyake dhidi ya Israeli (karne ya 6 KK).

Kinyume cha matarajio, Yudith, ambaye jina lake linamaanisha mwanamke wa kabila la Yuda, aliweza kupata ushindi mkubwa dhidi ya maadui wa taifa la Israeli kwa imani na ushujaa wake.

Habari hiyo ya ajabu ilipata mwangwi kwa wingi katika sanaa mbalimbali.

## Ufafanuzi
Wengi wanaona katika Yuditi kielelezo cha Bikira Maria katika mapambano dhidi ya shetani, hasa kutokana na maneno yafuatayo: "Umebarikiwa, binti yangu, usoni pa Mungu Aliye Juu, kuliko wanawake wote duniani. Na ahimidiwe Bwana Mungu, Muumba mbingu na nchi, aliyekuongoza hata ukampiga kichwa mkuu wa adui zetu" (Yudith 13:18).

Kama vitabu vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

Jamii:Vitabu vya Agano la Kale
Kitabu cha Wamakabayo II

**Kitabu cha pili cha Wamakabayo** ni kimojawapo katika ya vitabu vya deuterokanoni vya Agano la Kale katika Biblia ya Kanisa Katoliki na ya Waortodoksi wengi.

Sawa na Kitabu cha Wamakabayo I kinasimulia upiganaji uhuru wa Wayahudi wakiongozwa na familia ya Wamakabayo katika karne ya 2 KK, lakini hakikuandikwa na mtu yuleyule, ingawa jina lake halijulikani.

Anadhaniwa kuwa Myahudi msomi wa Aleksandria (Misri) au aliyeathiriwa na shule ya uandishi ya Misri. 

Ingawa aliandikwa kwa ufasaha katika lugha ya Kigiriki, anaonekana ameshikilia kabisa Torati ya Uyahudi.

Kitabu kinaonekana kimeandikwa mwishoni mwa karne ya 2 KK kwa kufupisha vitabu vitano vya Yasoni wa Kirene (2Mak 2:19-32).

Kinasimulia kwa namna nyingine habari za awali za Kitabu cha kwanza cha Wamakabayo (176 KK - 160 KK); hivyo si mwendelezo wake, bali kinakikamilisha na kuzidisha mtazamo wake wa imani hasa upande wa Hekalu la Yerusalemu.

Kitabu hicho ni muhimu katika maendeleo ya ufunuo wa Mungu kwa Israeli, kwa kuwa kinafundisha uumbaji kutoka utovu wa vyote, ufufuko wa wafu, maombezi kwa ajili ya marehemu, uwepo wa malaika n.k.

Kama vitabu vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.
Kitabu cha Hekima

**Kitabu cha Hekima** au **Hekima ya Solomoni** ni cha mwisho kuandikwa (miaka 50 hivi KK) katika ya vitabu vya deuterokanoni vya Agano la Kale katika Biblia ya Kikristo. 

Hupangwa kati ya vitabu vya hekima, kichwa chake kinavyodokezwa.

Kama vitabu vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

## Mwandishi
Ingawa mwandishi anajidai kuwa mfalme Solomoni ili kutia maanani ujumbe wake, wataalamu wanasema lugha fasaha na mawazo vinaonyesha wazi asili yake katika mazingira ya Kigiriki ya Aleksandria (Misri). 

Alikuwa Myahudi msomi katika dini, falsafa na maadili.

Uchunguzi makini umeonyesha jinsi mashairi yake yametungwa kwa hesabu kali sana.

## Mafundisho
Kati ya michango yake upande wa teolojia kuna fundisho la kutokufa kwa roho, lakini pia utabiri juu ya mateso ya Yesu na umilele wa Hekima ya Mungu.

## Sala ya kujiombea hekima (Hek 9:1-6)
"Ee Mungu wa baba zetu, Bwana, mwenye kuihifadhi rehema yako,

umevifanya vitu vyote kwa neno lako;

na kwa Hekima yako ukamwumba mwanadamu,

ili avitawale viumbe vilivyoumbwa nawe,

na kumiliki ulimwengu katika utakatifu na kwa haki,

na kutoa hukumu kwa unyofu wa moyo.

Nakusihi unipe Hekima,

ambayo huketi karibu nawe katika kiti chako cha enzi,

wala usinikatae mimi miongoni mwa watumishi wako;

mimi niliye mtumwa wako, na mwana wa mjakazi wako,

mtu dhaifu asiye na siku nyingi,

wala sina nguvu ya kufahamu hukumu na sheria.

Kwa maana mtu ajapokuwa ni mkamilifu miongoni mwa wanadamu,

pasipo Hekima itokayo kwako atahesabiwa kuwa si kitu".

## Marejeo
* 
* 
* 
* 

## Viungo vya nje
*Wisdom of Solomon  - King James version from University of Virginia
*The Book of Wisdom - Full text (Douay-Rheims version) from http://St-Takla.org (also available in Arabic)
*The Book of Wisdom - Latin Vulgate with Douay-Rheims version side-by-side
*The Book of Wisdom  - Latin Vulgate
*The Book of Wisdom - Septuagint Greek text
*Catholic Encyclopedia: Book of Wisdom
*Jewish Encyclopedia: WISDOM OF SOLOMON, BOOK OF THE
*NT Allusions to Apocrypha and Pseudepigrapha 
*St. Bonaventure's Commentary on the Book of Wisdom 
*Naphtali Herz Wessely's commentary on the Wisdom of Solomon (Hebrew)
*Vulgate, LXX and English
*archive.org - mp3-version of 'The Book of Wisdom', chapters 1-10 and chapters 11-19
Kitabu cha Yoshua bin Sira

**Kitabu cha Yoshua bin Sira** ni kimojawapo kati ya vitabu vya deuterokanoni vya Agano la Kale katika Biblia ya Kikristo.

Mwandishi alikuwa Myahudi wa Yerusalemu aliyetunga kitabu chake kwa Kiebrania mnamo miaka 196 KK - 175 KK huko Aleksandria (Misri).

Halafu mjukuu wake alikitafsiri kwa Kigiriki akitanguliza dibaji. Wakatoliki na Waorthodoksi wanakubali kama Neno la Mungu tafsiri hiyo, si maandiko asili. 

Ingawa kitabu hakionyeshi mara moja mpangilio mzuri, kwa kugusagusa mambo mbalimbali, mafundisho yake makuu ni kwamba Hekima, ambayo ni mamoja na Torati, ni sifa maalumu ya Wayahudi;
hao tu wanaweza kumfikia Mungu. 

Kitabu kinatoa hasa maadili yanayofanana na yale ya Kitabu cha Mithali. 

Kama vitabu vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

Jamii:Vitabu vya Agano la Kale
Kitabu cha Baruku

**Kitabu cha Baruku** ni kimojawapo kati ya vitabu vya deuterokanoni vya Agano la Kale katika Biblia ya Kikristo.

## Uandishi
Kadiri ya utangulizi wake (Bar 1:1-14), kiliandikwa na Baruku, karani wa nabii Yeremia, wakati wa uhamisho wa Wayahudi huko Babuloni katika karne ya 6 K.K..

Hata hivyo wataalamu wanaona kiliandikwa katika karne ya 2 K.K. moja kwa moja katika lugha ya Kigiriki, isipokuwa labda sehemu ya pili inatokana na andiko asili la Kiebrania.

## Mazingira
Kitabu kinatuingiza katika Uyahudi wa mtawanyiko na kutuonyesha jinsi maisha maadilifu ya kidini yalivyodumishwa kwa kuhusiana na Yerusalemu, kwa kudumisha sala na kushika Torati.

## Ufafanuzi
Kama vitabu vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

## Viungo vya nje
**Jewish Encyclopedia*: Baruch
*N.A.B. Introduction to Baruch 
*Prophecy of Baruch  Full Text by chapter
*Latin Vulgate with Douay-Rheims freeware with bookmarking, search, and other features
*The Book of Baruch Full text from http://St-Takla.org (also available in Arabic)
*World Wide Study Bible: Baruch
*1Baruch 2012 Translation & Audio Version

Jamii:Vitabu vya Agano la Kale
Wimbo Ulio Bora

**Wimbo Ulio Bora** (kwa Kiebrania **שיר השירים**, *Shir ha-Shirim*), ni kitabu kimojawapo cha Tanakh (Biblia ya Kiebrania) na hivyo pia cha Agano la Kale katika Biblia ya Kikristo.
 
Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

## Utunzi wake 
Ingawa mapokeo yanamtaja mfalme Solomoni kama mtunzi, wataalamu wanaona ni kazi ya mwandishi wa karne ya 4 KK aliyekusanya nyimbo mbalimbali za mapenzi.

## Aina ya uandishi 
Ni kati ya vitabu vya kishairi na vya pekee zaidi katika Biblia, kwa kuwa kinaimba mahaba ya wapenzi wawili, ambao wanatafsiriwa kama wawakilishi wa Mwenyezi Mungu na taifa lake, kadiri ya moja kati ya mafundisho makuu ya ufunuo, linalotokana na nabii Hosea.

Ndio ujumbe wa kitabu: upendo kati ya mume na mke unaweza na kutakiwa kufanana na ule kati ya Yesu Kristo na Kanisa lake.

## Maneno ya bibiarusi (Wim 8:6-7)
"Nitie kama muhuri moyoni mwako,

kama muhuri juu ya mkono wako;

kwa maana upendo una nguvu kama mauti,

na wivu ni mkali kama ahera.

Mwako wake ni mwako wa moto,

na miali yake ni miali ya Bwana.

Maji mengi hayawezi kuuzimisha upendo,

wala mito haiwezi kuuzamisha.

Kama mtu angetoa badala ya upendo mali yote ya nyumbani mwake,

angedharauliwa kabisa".

Jamii:Vitabu vya Agano la Kale
Kitabu cha Methali

**Kitabu cha Mithali** kimo katika Tanakh (Biblia ya Kiebrania), hivyo pia katika Agano la Kale la Biblia ya Kikristo ambamo ni cha kwanza kati ya vitabu vya hekima. 

## Historia yake 
Kweli kitabu hicho kinaonekana cha zamani kuliko vile vya hekima vinavyofuata; labda kilikamilika katika karne ya 4 KK, kisha kukusanya tafakuri za vizazi kadhaa juu ya maisha kwa mtazamo wa kibinadamu na wa imani. 

## Lugha yake 
Kitabu kiliandikwa kwa Kiebrania na kutafsiriwa kwa mara ya kwanza katika lugha ya Kigiriki huko Misri (tafsiri maarufu kama Septuaginta).

## Yaliyomo 
Yaliyomo ni maadili ambayo yamuongoze mtu maishani ili awe na heri.

## Ufafanuzi wake 
Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

Jamii:Vitabu vya Agano la Kale
Kitabu cha Yona

**Kitabu cha Yona** ni kimojawapo kati ya vitabu vinavyounda Tanakh (yaani Biblia ya Kiebrania), kwa hiyo pia Agano la Kale, sehemu ya kwanza ya Biblia ya Kikristo.

## Mahali pake katika Biblia 
Tokea zamani kitabu hicho kimepangwa kati ya "Manabii wadogo" kwa sababu mhusika mkuu amepewa jina la nabii mmojawapo wa zamani.

Hata hivyo hakileti ujumbe wa kinabii, bali kinafanana zaidi na hadithi zenye fundisho la imani au maadili, kama vingine vilivyopangwa kati ya "vitabu vya historia". 

Habari ni kwamba mtu huyo, alipopata wito wa kinabii kwa faida ya Waashuru wa mji wa Ninawi, maadui wa Israeli, alijaribu kuukwepa.

Baadaye, alipolazimika kuwatangazia adhabu ya Mwenyezi Mungu, alionyesha huzuni kali kwa kuona wametubu na kuhurumiwa na Mungu.

## Lengo la kitabu 
Lengo kuu la kitabu ni kupambana na utaifa wa Wayahudi uliowafanya wadhani Mungu anatakiwa kuwapenda wao tu, hata kusikitikia huruma yake kwa watu wa mataifa.

## Mwangwi katika Agano Jipya 
Yona anatajwa katika Injili kuhusiana na ishara yake iliyomuashiria Yesu.

Kwanza, kwa kuhubiri pasipo miujiza, alionyesha mtu anapaswa kupokea ujumbe wa Mungu bila ya kumdai ishara inayothibitisha ukweli wake.

Pili, kwa kuwemo siku tatu tumboni mwa nyangumi, alifanywa ishara ya Yesu Kristo aliyekaa hadi siku ya tatu ndani ya kaburi.

## Ufafanuzi wake 
Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

## Marejeo
*De La Torre, Miguel A., "Liberating Jonah: Toward a Biblical Ethics of Reconciliation," Orbis Books, 2007.

Jamii:Vitabu vya Agano la Kale
Kitabu cha Wamakabayo I

wa Philippe De Loutherbourg.]]
**Kitabu cha kwanza cha Wamakabayo** ni kimojawapo kati ya vitabu vya deuterokanoni vya Agano la Kale katika Biblia ya Kikristo.

Kinasimulia jinsi Wayahudi, wakiongozwa na familia ya Wamakabayo, walivyopambana kwanza na mfalme Antioko IV (aliyejiita Antioko Epifane) halafu na Wayunani wengine katika karne ya 2 KK (175-135 KK).

Kitabu hiki si mbali na matukio kinayoyasimulia, kwa kuwa kiliandikwa kati ya mwaka 140 KK na 130 KK kwa lugha ya Kiebrania, ingawa katika lugha hiyo asili hatuna nakala yoyote, bali tuna tafsiri ya Kigiriki tu katika Septuaginta.

Mwandishi wake hajulikani, lakini kitabu hiki kinaonyesha alikuwa Myahudi wa Palestina, alipenda taifa na dini yake ya Uyahudi, na alijua kwa dhati masuala ya teolojia.

Mfalme huyo alijaribu kulazimisha Wayahudi kufuata utamaduni na dini ya Kiyunani, jambo ambalo lilipingwa na waamini waadilifu wakiongozwa na Matathia na wanae Yuda Mmakabayo, Yonathani Mmakabayo na Simoni Mmakabayo.

Tofauti na kitabu cha Tobiti, kitabu cha Yudith na Kitabu cha Esta, kitabu hiki kinajitahidi kusimulia taratibu za habari za historia, ingawa kinasifu ushujaa wa Wayahudi. 

Mwandishi hamtaji Mungu, isipokuwa kwa kusema "mbingu"; lakini wapigania uhuru wanategemea sala. Hivyo hatimaye ushindi uliopatikana unahesabiwa ni tunda la msaada wa Mungu.

Kama vitabu vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

## Marejeo
*Bartlett, John R. 1998. *1 Maccabees.* Sheffield, UK: Sheffield Academic Press.
*Borchardt, Francis. 2014. *The Torah in 1 Maccabees: A Literary Critical Approach to the Text.* Boston: Walter de Gruyter.
*Goldstein, Jonathan A. 1976. *I Maccabees: A New Translation, with Introduction and Commentary.* Anchor Bible 41. Garden City, NY: Doubleday.
*Lanzinger, Daniel. 2015. "Alcimus’ Last Command: History and Propaganda in 1 Maccabees 9:54." *Journal for the Study of Judaism* 46, no. 1: 86–102. 
*Williams, David S. 1999. *The Structure of 1 Maccabees.* Washington, DC: Catholic Biblical Association.

## Viungo vya nje
* The Book of First Maccabees Full text
* 1 Maccabees: 2015 Critical Translation with Audio Drama at biblicalaudio
* Knox Bible 1 Maccabees 1 
* Links & Information on 1 Maccabees
* 1 Maccabees, article in historical sourcebook by Mahlon H. Smith
Get It Poppin

'''"Get It Poppin'"''' ni wimbo wa rapa Fat Joe akimshirikisha rapa wa po - Nelly na umetoka mnamo mwaka 2005. Wimbo umetolewa ukiwa kama wimbo wa pili kutoka katika albamu yake ya All or Nothing, ya kwanza yake ilikuwa "So Much More," na kuthubutu kushika nafasi ya 9 katika chati za Billboard. Video yake yaonekana watu wakiwa katika kumbi ya starehe ya usiku na Nelly anaonekana wakiwa kifua wazi huku akiwa anachezacheza na Fat Joe. Waliouza sura katika video alikuwa  T.I., Ying Yang Twins, Boyz N Da Hood, na  Layzie Bone. 

## Chati
## Marejeo
## Viungo vya nje
Kitabu cha Mhubiri

**Mhubiri** (pia: **Koheleti**, ing. *Ecclesiastes*) ni kimojawapo kati ya vitabu vya hekima vilivyomo katika Tanakh (Biblia ya Kiebrania) na hivyo pia katika Agano la Kale la Biblia ya Kikristo. Kwa sababu hiyo kilidhaniwa kimeandikwa na mfalme Solomoni, kielelezo cha hekima katika Biblia.

Kitabu hicho kina sura kumi na mbili na kwa kiasi kikubwa kimeandikwa kwa njia ya ushairi. 

## Jina
Katika lugha ya Kiebrania jina lake ni **קֹהֶלֶת** (Qohelet), maana yake "Mhadhiri": ndivyo anavyojiita mwandishi, ambaye hajulikani kwa jina. 

## Mada
Yeye anakabili masuala ya maisha kwa kuzingatia upande chanya na upande hasi wa kila moja ili kufikia hekima.

Hasa anajiuliza juu ya maana ya maadili wakati ufunuo wa Mungu ulikuwa haujafikia hatua ya kufundisha uzima wa milele na maisha yalikuwa yanaonyesha mara nyingi ustawi wa waovu na hali ngumu ya waadilifu.

Mbele ya utovu wa haki duniani, Mhubiri alikariri, "Ubatili mtupu, ubatili mtupu, mambo yote ni ubatili" (1:2).

Hata hivyo, hatimaye akajumlisha mawazo yake kwa kuhimiza kwa imani, "Mche Mungu, nawe uzishike amri zake, maana kwa jumla ndiyo impasayo mtu. Kwa maana Mungu ataleta hukumuni kila kazi, pamoja na kila neno la siri, likiwa jema au likiwa baya" (12:13-14).

## Ufafanuzi
Kama vitabu vingine vyote vya Biblia, hiki pia kinatakiwa kisomwe katika mfululizo wa historia ya wokovu ili kukielewa kadiri ya maendeleo ya ufunuo wa Mungu kwa binadamu.

Maendeleo hayo yataweka wazi kwamba hukumu itafanyika baada ya kifo, na kwamba tuzo na [[]]adhabu vitatolewa kwa haki katika uzima wa milele.

## Tanbihi
## Marejeo
*
*
*
*
*
*
*
*
*
*
*
*

*
*
*
*
*
*
*
*

## Marejeo mengine
*Ranston, Harry (1925). *Ecclesiastes and the Early Greek Wisdom Literature*. First ed. Epworth Press.
*Shapiro, Rabbi Rami Translation & Annotation, Foreword by Rev. Barbara Cawthrone Crafton (2010). *Ecclesiastes Annotated & Explained*. Skylight Paths Publishing

## Viungo vya nje
*[Kitabu cha Mhubiri katika Tafsiri ya Ulimwengu Mpya(https://sw.wikipedia.org/wiki/Tafsiri_ya_Ulimwengu_Mpya)]
*[Utangulizi wa Mhubiri kadiri ya Mashahidi wa Yehova(https://sw.wikipedia.org/wiki/Mashahidi_wa_Yehova)]

;Tafsiri za Kiingereza
* Kohelet – Ecclesiastes (Judaica Press) translation [with Rashi's commentary] at Chabad.org
* Ecclesiastes:  New Revised Standard Version
* Ecclesiastes: Douay Rheims Bible Version
* *Ecclesiastes* at Wikisource (Authorised King James Version)
* *Ecclesiastes* at United States Conference of Catholic Bishops (New American Bible)
* *Ecclesiastes* at Bible Gateway (New King James Version)
* *A Metaphrase of the Book Of Ecclesiastes* by Gregori Mtendamiujiza.
* *Introduction to Ecclesiastes*  a Forward Movement publication
Jana Sio Leo

'**Jana Sio Leo** ni wimbo wa Zola D akimshirikisha Dknob na Mez B. Wimbo ulitayarishwa katika studio ya Mandugu Digital ya Dar es Salaam, ikiwa chini ya utayarishaji wake Shark na Back Stage kunako mwaka wa 2003. Wimbo umepata kushika chati kadhaa katika maredio ya Dar - sanasana katika Times Fm redio.

Waliouza sura katika video ya jana sio leo alikuwa Mr. Dude, Mtanga na wengineo kibao. Video yake ilifanywa na kampuni utengenezaji wa filamu na video za muziki iitwayo Rav Production. Vilevile nyimbo hii imepata kuwa kama kibwagizo cha filamu ya Nyuma ya Pazia ya mwaka 2003.

## Tazama pia
* Pamoja Nawe
* Kitu Gani
* We Takin Over
* 21 Questions
* Make It Rain
* Get It Poppin

## Viungo vya nje
Rello

thumb|Rello, Soria, Spain

**Rello** ni mji mdogo wa mkoa wa Soria katika jimbo la Kastila-Leon la Hispania. Kutokana na sensa iliyofanyika mwaka 2006 na (INE), manisipaa hiyo hadi sasa inaidadi ya wakazi wapatao 31.

Jamii:Miji ya Hispania
Jamii:Soria
Jors Bless

**Johnson Sululu** (amezaliwa tar. 26 Julai 1986) ni mtayarishaji, Dj na msanii wa muziki wa kizazi kipya kutoka nchini Tanzania. Anafahamika zaidi kwa jina la kitayarishaji kama  **Jors Bless** au **Dj.Jors Bless** .

Anafanya kazi katika studio ya Sababisha Records na ni mmiliki wa studio hiyo iliyopo jijini Dar na yupo tangu mwaka wa 2004 pale studio ilipoanzishwa.  Bless amewahi kufanya kazi na wasanii kadhaa wa Bongo, kama vile Zola D, Mapacha, Joe Makini, Adili, Black, Kanyama, Rama D, Linex na Danny Msimamo, Niki wa pili,G nacko

Pia amewahi kufanya kazi katika studio mbali mbali nyinginge ikwemo studio iliyofahamika zaidi kwa kutengeneza muziki wa hip hop tanzania  Pasu kwa Pasu ambako ndiko alikoanzia kazi ya utayarishaji wa muziki kwa mara ya kwanza akiwa na umri wa miaka 18 tu ambako alipelekwa na wasanii Mapacha 50-50 baada ya kupata kusikia baadhi ya midundo yake aliyokuwa akiitengezea nyumbani, Jors bless anasema kufanya kazi pasu kwa pasu studios ndiko kulikomfungulia milango mingi ya ndoto zake za kufanya muziki kwani alipata nafasi ya kukutana na watu mbali mbali ambao walionyesha kukubali kazi zake na kumpa moyo akiwemo mtayarishaji mkongwe wa muziki Professor Ludigo ambaye hadi sasa wanafanya kazi pamoja katika studio za Sababisha Records.

## Wasifu
### Maisha ya awali
## Muziki
## Viungo vya nje
Jamii:Waliozaliwa 1986
Jamii:Watayarishaji muziki wa Tanzania
Jamii:Watu walio hai